Diari Oficial de la Generalitat Valenciana


Sumari del DOGV 4202, del 04-03-2002 (2002/2078)

RESOLUCIÓ de 13 de febrer de 2002, de la subsecretària de Promoció Cultural, per la qual es concedix a l'Ajuntament d'Alcoi, titular del Museu Arqueològic Municipal Camil Visedo Moltó, una ajuda per a la restauració de materials arqueològics, etnològics i paleontològics depositats en eixa institució.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4202

Data del DOGV
:   04-03-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/2078


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 13 de febrer de 2002, de la subsecretària de Promoció Cultural, per la qual es concedix a l'Ajuntament d'Alcoi, titular del Museu Arqueològic Municipal Camil Visedo Moltó, una ajuda per a la restauració de materials arqueològics, etnològics i paleontològics depositats en eixa institució. [2002/2078]
  
Antecedents de fet
  
Primer
  
A través de l'Ordre de 12 de juliol de 2001 de la Conselleria de Cultura i Educació (DOGV n.º 4060, de 08.08.01), es convoca concurs públic per a la concessió d'ajudes als museus i col·leccions museogràfiques permanents reconeguts de la Comunitat Valenciana per a la restauració de materials arqueològics, etnològics i paleontològics depositats en eixes institucions.
  
Segon
  
Per la Resolució de 18 de setembre de 2001 de la subsecretària de Promoció Cultural (DOGV nº 4101, de 05.10.01), es resol el concurs públic mencionat, i la sol·licitud esmentada en queda exclosa perquè ha sigut presentada fora del termini establit. La resolució és notificada a l'interessat amb data 27/09/2001, i la recepció és notificada per l'Ajuntament en l'avís de rebut amb data 01/10/2001que figura en l'expedient.
  
Tercer
  
Amb data 7 de novembre de 2001, i amb data 30 d'octubre del segell de l'Oficina de Correus d'Alcoi, és a dir, dins del termini, consta l'entrada en el Registre General de la Conselleria de Cultura i Educació d'un escrit de l'alcalde d'Alcoi en què s'interposa recurs de reposició contra la resolució mencionada.
  
Quart
  
Per la Resolució de 4 de febrer de 2002 del conseller de Cultura i Educació és estimat el recurs de reposició, i es declara, com a conseqüència de l'estimació del recurs, la participació de l'Ajuntament d'Alcoi en el concurs mencionat, i que es reunisca la Comissió Qualificadora establida en la base sisena de l'ordre de convocatòria a l'efecte de determinar si, d'acord amb els criteris de valoració fixats en la base quarta, és procedent la concessió de la subvenció sol·licitada per l'Ajuntament d'Alcoi.
  
Cinqué
  
Vista l'acta de la reunió del dia 12 de febrer de 2002 de la Comissió Qualificadora del concurs públic convocat per Orde de 12 de juliol del 2001 de la Conselleria de Cultura i Educació, per la qual es convoca concurs públic per a la concessió d'ajudes als museus i col·leccions museogràfiques permanents reconeguts de la Comunitat Valenciana per a la restauració de materials arqueològics, etnològics i paleontològics depositats en eixes institucions (DOGV núm. 4060, de 08.08.2001), i d'acord amb la delegació efectuada pel conseller de Cultura i Educació en la disposició final primera de la convocatòria mencionada, resolc:
  
Primer
  
Concedir a l'Ajuntament d'Alcoi, titular del Museu Arqueològic Municipal Camil Visedo Moltó, l'ajuda de mil huit-cents tres euros (1.803 euros) per a la restauració de materials arqueològics, etnològics i paleontològics depositats en eixa institució. La dotació de l'ajuda serà pagadora a càrrec de l'aplicació pressupostària 27.26.147.15.8, línia de subvenció T4478000, del pressupost de la Generalitat Valenciana per al 2002.
  
Segon
  
L'Ajuntament d'Alcoi, com a beneficiari d'esta ajuda, queda obligat a presentar, a l'efecte de justificació, en un termini comprés entre la data de la notificació de la concessió de la subvenció i el dia 15 de novembre de 2002, la documentació següent:
  
Memòria de la activitat realitzada, que haurà d'incloure el diagnòstic, el procés de restauració i el detall de l'execució. La memòria haurà d'anar il·lustrada amb fotografies 18x13 en color de tot el procès, també s'adjuntaran els negatius fotogràfics i les diapositives de l'estat inicial i final. La memòria haurà de lliurar-se impresa i en disquet.
  
Manament de pagament, o còpia degudament legalitzada del manament, que justifique les despeses realitzades per a dur a terme l'activitat per un import igual o superior al de la quantitat de l'ajuda concedida.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra este acte es podrà presentar potestativament recurs de reposició, o directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant de l'òrgan que dicta el present acte en el termini d'un mes a comptar des de l'endemà de la publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.